সে হবিগঞ্জ সদর উপজেলার লস্করপুর প্রামের নুরুল ইসলামের পুত্র। সোহাগ স্থানীয় গংগানগর উচ্চ বিদ্যালয়ের ছাত্র। বিদ্যালয়ের প্রধান শিক্ষক আব্দুল মোছাব্বির দুলাল বিষয়টি নিশ্চিত করে বলেন, সোহাগ লেখা পড়ায় খুবই আগ্রহী। চোখে ভালোভাবে দেখতে পারে না। তারপরও কষ্ট করে পড়ালেখা করছে। সোহাগ জানায়, লস্করপুর সরকারি প্রাথমিক বিদ্যালয় থেকে পিএসপি পরীক্ষায় শ্রুতি লেখকের মাধ্যমে অংশগ্রহণ করে ৩.১৭ পেয়েছিল। তার বয়স যখন ৫ মাস তখন কঠিন জ্বরে আক্রান্ত হলে তার চোখ দুইটি অন্ধ হয়ে যায়। চিকিৎসা নিলেও চোখ পুরোপুরি ভাল হয়নি। চোখে ঝাপসা দেখা যায়। কষ্ট করে পড়তে পাড়লেও লিখতে পারেন না। পৃথিবীতে শারীরিক প্রতিবন্ধীদের মধ্যে দৃষ্টি প্রতিবন্ধীদের জীবন সবচেয়ে কষ্টের। তাদের জীবনের সমস্ত পাতা জুড়ে থাকে করুণ সব বর্ণ। অন্যের ওপর নির্ভর হয়ে বেঁচে থাকতে হয় তাদের। কিন্তু সোহাগ সেই অন্ধত্ব, সেই কষ্টকে জয় করতে চায়। সে চায় নিজের পায়ে দাড়াতে। বড় হয়ে দৃষ্টি প্রতিবন্ধীদের সেবা করতে চায়।